Rikunarita-ORG/Wikinium huggingface dataset:
# רין טין טין

רין טין טין
Rin Tin Tin| רין טין טין בסרט "Frozen River",‏ 1929 |
| רין טין טין בסרט "Frozen River",‏ 1929 |
|
לידה |
ספטמבר 1918 מרת ומוזל, צרפת  |
|
מוות |
10 באוגוסט 1932 (בגיל 13) לוס אנג'לס, ארצות הברית  |
|
מקום קבורה | Cimetière des Chiens et Autres Animaux Domestiques  |
|
גזע |
רועה גרמני  |
|
זוויג |
זכר  |
|
בעלים |
לי דנקן  |
|
ילדים | Rin Tin Tin Jr.  |
|
פרסים והוקרה |
כוכב בשדרת הכוכבים בהוליווד  |
|   |

**רין טין טין** (באנגלית: **Rin Tin Tin** ובשנות ה-20 וה-30 **Rin-Tin-Tin**) היה שם שניתן למספר כלבי רועה גרמני אשר הופיעו בסרטי קולנוע וטלוויזיה.

הכלב הראשון שנשא שם זה (הופיע בין התאריכים 10 בספטמבר 1918 (משוער) - 10 באוגוסט 1932), נמצא כגור במכלאת כלבים בצרפת על ידי חייל אמריקאי, לי דאנקן, בשלהי מלחמת העולם הראשונה. הכלב שב[דרושה הבהרה] עם בעליו בסוף המלחמה לביתו בלוס אנג'לס, קליפורניה. הוא זכה לכינוי רינטי (Rinty) ואומן לבצע תעלולים שונים, ביניהם הוא היה יכול לזנק למרחק של למעלה מ-3.5 מטר. רין טין טין לכד את תשומת לבו של מפיק הסרטים צ'ארלס ג'ונס בתצוגת כלבים וזה שילם לדנקן תמורת הסכמתו להנציח את הכלב בסרט.

פריצת הדרך הגדולה של רין טין טין הייתה כאשר מילא את מקומו של זאב מרדן בסרט The Man From Hell's River בשנת 1922. מאז מילא את תפקיד הזאב בסרטים רבים, אף שמעולם לא נראה כזאב. בשנת 1923 כיכב לראשונה בסרט Where The North Begins לצידה של השחקנית קלייר אדמס. הסרט היה ללהיט ויש אף שטוענים כי הציל את האחים וורנר מפשיטת רגל. באותה שנה כיכב אף בסרט Shadows of the North. בשנת 1925 בסרט Clash of the Wolves, בשנת 1927 A Dog of the Regiment, בשנת 1929 Tiger Rose ובשנת 1931 The Lightning Warrior. הצלחתו של רין טין טין אצל האחים וורנר הולידה מספר חיקויים באולפני סרטים אחרים.

החל משנת 1930 ועד לשנת 1955 שודרו שלוש סדרות של תסכיתי רדיו על רין טין טין בארצות הברית. עד לשנת 1932 נשמעו ברדיו נביחותיו של רין טין טין המקורי. עם מותו, בשנת 1932 (על פי הסיפור בהוליווד מת בזרועותיה של כוכבת הסרטים ג'ין הארלו), דאג בעליו להטיסו בחזרה לצרפת לקבורה בבית הקברות המפורסם לכלבים בפרברי פריז Cimetière des Chiens. שמו של רין טין טין הונצח בשדרת הכוכבים של הוליווד. בתקופתו נחשבה התנהגותו של רין טין טין לאמינה ומוערכת ביחס לכלבים אחרים שהשתתפו בסרטים, עם זאת כלבים המופיעים בסרטים חדשים יותר מופיעים בצורה אמינה הרבה יותר בזכות התקדמות שיטות האילוף.

בשנות ה-30, 40 ו-50 של המאה ה-20 הופיעו שני כלבים נוספים בשם רין טין טין בסרטים שונים, אף שמראם היה שונה מזה של הכלב הכוכב המקורי.

רין טין טין מוזכר בשירו של אהוד מנור "ימים של קולנוע" שהלחין שמוליק קראוס ובוצע על ידי ההרכב "הטוב, הרע והנערה", שכלל את בני אמדורסקי, ישראל גוריון וג'וזי כץ.

## קישורים חיצוניים

 מדיה וקבצים בנושא **רין טין טין** בוויקישיתוף
* רין טין טין, במסד הנתונים הקולנועיים IMDb (באנגלית)
* רין טין טין, באתר אנציקלופדיה בריטניקה (באנגלית)
* רין טין טין, באתר "Find a Grave" (באנגלית)
# שורת מקהלה

כרזה תיאטרלית משנת 1900 המציגה קו מקהלה מוקדם.
**שורת מקהלה** היא קבוצה גדולה של רקדניות שמבצעות יחד תנועות מסונכרנות, בדרך כלל במחזמר. לפעמים, מבוצעת גם שירה.

רקדני שורת מקהלה בתיאטראות ברודוויי וברביואים זכו לכינוי מונחי סלנג כמו ponies, gypsies ו-twirlies. **נערת מקהלה** (באנגלית: **chorus girl** או **chorine**) היא פרפורמרית בשורת מקהלה (כלומר המקהלה של הפקה תיאטרלית, בניגוד למקהלה).

## בתרבות

* שורת המקהלה (1975) - מחזמר שמתרכז באודישן של שורת מקהלה בברודוויי
* שורת המקהלה (1985) - סרט שמבוסס על המחזמר באותו השם

## שורות מקהלה מפורסמות

 תבליט בחלק החיצוני של אולם הרדיו העירוני, ניו יורק
 שורת מקהלה מודרני
* בנות גייטי (התחילה באנגליה בשנות ה-90 של המאה ה-19)
* The Rockettes (מעשה ארצות הברית נוסד בשנת 1925)
* בנות טילר (הופעה בינלאומית החל משנות ה-90 של המאה ה-19)
* בנות זיגפלד

## מבצעות מפורסמות

רקדניות שהתחילו לרקוד בשורות מקהלה כוללות:

* ג'וזפין בייקר
* לוסיל בול
* טלהולה באנקהד
* ג'ואן בלונדל
* בטי בות'רויד
* לואיז ברוקס
* עדה "בריקטופ" סמית'
* קארין בות'
* פטרישיה בארי
* קונסטנס בנט
* קרול בייקר
* וירג'יניה ברוס
* ג'ין קריין
* רות' צ'אטרטון
* ג'ון קלייד
* אלן קורבי
* אימוגן קוקה
* ג'ואן קרופורד
* בטי דייוויס
* קונסטנס דאולינג
* דוריס דאולינג
* מריון דייוויס
* מרלן דיטריך
* מירנה דל
* ג'אנט דובואה
* פרנסס די
* מירנה לוי
* איבון דה קרלו
* רות' דונלי
* אליס פיי
* רונדה פלמינג
* פולט גודארד
* בטי גרייבל
* ריטה הייוורת'
* ג'ון הייבר
* ג'ון האבוק
* אודרי הפבורן
* פטרישיה היטון
* אוולין קייז
* דורותי מקאייל
* אן מילר
* איב מילר
* ג'נט מקדונלד
* מרשה מייסון
* מרים הופקינס
* לנה הורן
* אדל ג'רגנס
* דורותי ג'ורדן
* רובי קילר
* פיליס קנדי
* דורותי לאמור
* דורותי מלון
* דורותי מוריס
* קארן מארש דול
* שירלי מקליין
* ג'סי מת'יוס
* וירג'יניה מאיו
* פלורנס מילס
* מרילין מונרו
* ורה מיילס
* ניטה נאלדי
* אוולין נסביט
* ג'ולי ניומאר
* איידה פירס
* ג'ין פורטר
* מרג'ורי ריינולדס
* ג'ינג'ר רוג'רס
* ג'ין רוג'רס
* רות רונן
* אמזי סטריקלנד
* ברברה סטנוויק
* אינגר סטיבנס
* ג'ואן שואלי
* גוון ורדון
* טיירה ווהן
* ג'יין ויימן
* מארי וינדזור
* שלי וינטרס
* בסי לאב
* אניטה פייג'
* רוטה לי
* ג'ון אליסון
* אן שרידן

## ראו גם

* קאן קאן
* פרידריכשטאדט-פאלאסט
* קור דה בלט

## קישורים חיצוניים

 מדיה וקבצים בנושא **שורת מקהלה** בוויקישיתוף
## הערות שוליים
# שלב הצילומים (קולנוע)

צילום סרט של MTV בסט בניוארק, ניו ג'רזי.
**שלב הצילומים** (באנגלית: **Principal photography**) הוא שלב בהפקת הסרט שבו הסרט מצולם עם שחקנים על הסט, להבדיל מתחילת ההפקה ולאחר ההפקה.

## מהלך הצילומים

שלב הצילומים הוא בדרך כלל השלב היקר ביותר בהפקת הסרט בשל שכר השחקנים, הבמאי, קבוצת אנשי הצוות הכוללת, העלויות של צילומים מסוימים והעובדה שבצילום על הסט נכללים כל האביזרים או האפקטים המיוחדים שנדרשים לסרט. התחלתו של שלב הצילומים בדרך כלל מסמנת את נקודת האל-חזור של מפיקי הסרט, מכיוון שעד השלמתו לא סביר שיהיה מספיק חומר מצולם כדי להוציא את המוצר הסופי ויהיה ניתן להחזיר את עלויות הסרט. על אף שפעמים רבות סרט מאבד את אישור תחילת הצילומים בראשית ההפקה (למשל, מפני ששחקן חשוב החליט לא לשחק בסרט לבסוף), נדיר מאוד שאולפנים ייסוגו מסרט שהחל את תהליך שלב הצילומים. כאשר בכל זאת קורה מקרה כזה הוא נחשב לכישלון, עקב ההפסד של רוב הכספים שהושקעו בסרט.

לאחר שמסתיימים הצילומים העיקריים שהוחלט לצלם, מסתיימת מרבית עבודתו של רוב מי שמעורב בהפקה. בתהליך הפוסט פרודקשן (גמר-הפקה), עלולות להתגלות סצנות מסוימות או אפילו רצפים (sequences) של סצנות שיש לצלם עוד כדי להשלים את הסרט - או משום שהסצנות חסרות ואם משום שהן אינן מושלמות, למשל במקרה שחומר הגלם אינו מספיק באיכותו בשל רמת משחק. בנסיבות אלה, ייתכן שיצולמו צילומים נוספים. אם הסצנות כבר צולמו לפחות פעם אחת או שהן בעלות חשיבות, התהליך מכונה "צילום מחדש" (re-shoot). אם הסצנות המצולמות חדשות וקטנות יחסית התהליך מכונה לעיתים קרובות "איסוף" (pick-up).

## שיטת עבודה

העבודה מורכבת אך ורק מהצילומים. שלבי בחירת המיקום לצילומים, תאריך מועדי ההתחלה והסיום ובניית סטים לצילום מתוכננים מראש במהלך הפרה-פרודקשן (קדם-הפקה).

בשל כמה סיבות, בהן התנגדות של הציבור לסרט שנוי במחלוקת (כפי שקרה על הסט של "מלאכים ושדים"), הפקת הסרט עשויה להחליט להעביר חלק מתוכנית הצילומים או אפילו את רובה לאולפנים.

## ראו גם

* פרה-פרודקשן
* פוסט-פרודקשן

## קישורים חיצוניים

 מדיה וקבצים בנושא **שלב הצילומים** בוויקישיתוף
* קולנוע - הפקה ובימוי, דף שער בספרייה הלאומית

## הערות שוליים
# צרור של אושר

צרור של צרור של אושר
Bundle of Joy| כרזת הסרט |
| כרזת הסרט |
|
בימוי |
נורמן טאורוג |
|
הופק בידי |
אדמונד גריינג'ר |
|
תסריט |
רוברט קרסון, נורמן קרסנה |
|
עריכה |
הארי מרקר |
|
שחקנים ראשיים |
דבי ריינולדס אדי פישר אדולף מנז'ו אונה מרקל |
|
מוזיקה |
הוגו וינטרהלטר |
|
צילום |
ויליאם סניידר |
|
מדינה | ארצות הברית ארצות הברית |
|
חברת הפקה |
RKO  |
|
חברה מפיצה |
RKO |
|
שיטת הפצה |
וידאו על פי דרישה  |
|
הקרנת בכורה |
12 בדצמבר 1956 |
|
משך הקרנה |
98 דקות |
|
שפת הסרט |
אנגלית |
|
סוגה |
קומדיה רומנטית, סרט מוזיקלי, סרט חג המולד  |
|
מקום התרחשות |
ניו יורק  |
|
תקופת התרחשות |
תחילת שנה חדשה, תקופת חג המולד  |
| **דף הסרט ב־IMDb** |
|   |

**צרור של אושר** (באנגלית: **Bundle of Joy**) הוא סרט מוזיקלי אמריקאי משנת 1956 בבימויו של נורמן טאורוג, עם דבי ריינולדס ואדי פישר בתפקידים הראשיים.

זה רימייק לסרט "אמא רווקה" משנת 1939 בכיכובם של דייוויד ניבן וג'ינג'ר רוג'רס. זה סרטם המשותף היחיד של פישר וריינולדס, הם היו אז נשואים וריינולדס הייתה בהיריון עם קארי פישר.

דבי רינולדס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה

פולי פאריש (דבי ריינולדס) היא זבנית במחלקת הכובעים של חנות כלבו גדולה בניו יורק בבעלותו של ג'. בי. מילר (אדולף מנז'ו) ובהנהלתו של בנו דן מילר (אדי פישר). היא מפוטרת לאחר שמתברר שרוב הכובעים שמכרה הוחזרו על ידי הלקוחות.

היא הולכת ברחוב בדיכאון וליד מוסד ליתומים היא מוצאת תינוק. היא מכניסה את התינוק, מספרת למנהל על פיטוריה וכולם בטוחים שהתינוק הוא שלה. המנהל מדבר עם דן והוא מחזיר אותה לעבודה ואף מעלה את שכרה. את התינוק היא מוסרת להשגחת בעלת הבית שלה גב' דוגן (אונה מרקל). היא נעתרת לבקשת הזבן פרדי (טומי נונאן) לשמש לו בת זוג לתחרות ריקוד כדי להרוויח קצת כסף. הם משאירים את הילד בידי משרתו של דן (מלוויל קופר) ורצים לתחרות. דן רודף אחריהם לתחרות ומתכתש שם עם הרוקדים.

הוא מחזיר את התינוק לפולי ומתפתח ביניהם רומן אהבה. בינתיים מפוטר פרדי והוא כותב מכתב אנונימי למילר הזקן ו"מבשר" לו כי כעת הוא סבא. זה יוצר מספר הסתבכויות ולבסוף מקבל דן את הגזירה לשמחת הסבא שיש לו כעת נכד ממשיך וכולם שמחים ושרים.

## צוות השחקנים

| שם השחקן/ית | שם הדמות | הערות |
| --- | --- | --- |
| דבי ריינולדס | פולי פאריש |  |
| אדי פישר | דן מרלין |  |
| אדולף מנז'ו | ג'. בי. מרלין | אבא של דן |
| אונה מרקל | גב' דוגן |  |
| טומי נונאן | פרדי מילר | מוכר בחנות |
| ניטה טאלבוט | מרי | מוכרת |
| מלוויל קופר | אדמס | משרת |

## קישורים חיצוניים

* "צרור של אושר", במסד הנתונים הקולנועיים IMDb (באנגלית)
* "צרור של אושר", באתר AllMovie (באנגלית)
* "צרור של אושר", באתר Rotten Tomatoes (באנגלית)
* "צרור של אושר", במסד הנתונים הקולנועיים KinoPoisk (ברוסית)
* קדימון לצרור של אושר, באתר יוטיוב
* פתיחת הסרט, באתר יוטיוב
* רינולדס ופישר שרים שיר ערש לתינוק, באתר יוטיוב
* השוואה של סצנה דומה משני הסרטים, באתר יוטיוב
* צרור של אושר, באתר TCM
# עליצות באקפולקו

עליצות באקפולקו
Fun in Acapulco| כרזת הסרט |
| כרזת הסרט |
|
בימוי |
ריצ'רד ת'ורפ |
|
הופק בידי |
האל ואליס  |
|
תסריט |
אלן וייס |
|
עריכה |
סטנלי ג'ונסון  |
|
שחקנים ראשיים |
אלביס פרסלי אורסולה אנדרס |
|
מוזיקה |
ג'וזף ג' לילי  |
|
צילום |
דניאל ל. פאפ  |
|
מדינה |
ארצות הברית  |
|
חברת הפקה |
סרטי פרמאונט  |
|
חברה מפיצה |
סרטי פרמאונט, נטפליקס  |
|
שיטת הפצה |
וידאו על פי דרישה  |
|
הקרנת בכורה |
27 בנובמבר 1963 14 במרץ 1964 ישראל |
|
משך הקרנה |
97 דק'  |
|
שפת הסרט |
אנגלית  |
|
סוגה |
קומדיה רומנטית, סרט מוזיקלי  |
|
מקום התרחשות |
מקסיקו  |
|
הכנסות |
3,100,000 דולר |
| **דף הסרט ב־IMDb** |
|   |

**עליצות באקפולקו** (באנגלית: **Fun in Acapulco**) הוא סרט רומנטי אמריקאי משנת 1963 בבימויו של ריצ'רד ת'ורפ, עם אלביס פרסלי ואורסולה אנדרס בתפקידים הראשיים.

אלביס שר בסרט כמה מלהיטיו במקצב לטיני כמו "מרגריטה", "בוסה נובה בייבי" ו"גוודלחרה" (שאותו שר בספרדית).

הסרט צולם באקפולקו ובאולפני סרטי פרמאונט. הסצנה הסופית צולמה במצוק La Quebrada באקפולקו ממנו קופצים שחיינים מאומנים, קפיצות מסוכנות מגובה רב לים.

## תקציר העלילה

מייק וינגדרן (אלביס פרסלי) עובד על יאכטה של מיליונר באקפולקו. לאחר שבת המיליונר, ג'ני (טרי הופ), מנסה להתחיל אתו והוא מסרב, היא גורמת לפיטוריו.

מייק נכנס למועדון בעיר ונתקל בלוחמת שוורים יפהפייה בשם דולורס גומס (אלסה קרדנס).

הוא נתקל ברחוב בילד בשם ראול (לארי דומאסין) שמבטיח לסדר לו עבודה במלון אותו מנהל בן דודו. מייק מתקבל לעבודה בתור מציל בבריכה וזמר בלילה. הוא מכיר במלון את מרגריטה דופין (אורסולה אנדרס) עובדת במלון שאביה מקסימיליאן (פול לוקאס) הוא שף המלון.

בבריכה הוא מכיר את השחיין מורנו (אלחנדרו ריי) ושניהם מתחרים על אהבתה של דולורס לדאבון ליבה של מרגריטה. מייק מצליח בהופעותיו במלון וראול מארגן לו הופעות במועדונים חשובים בעיר.

מורנו שם לב שמייק מתרחק מהמקפצה. הוא מגלה כתבה בעיתון כי מייק היה אמן טרפז שהופיע עם הוריו ואחיו ובאחת ההופעות מייק טעה ואחיו צנח אל מותו. מאז סובל מייק מפוסט טראומה ומתרחק ממקפצות וממקומות גבוהים.

הוא מטיח זאת בפני מייק בפומבי ומכנה אותו "פחדן". הם מתקוטטים ומייק פוגע בזרועו. כעת מורנו לא יכול לקפוץ מהצוק המסוכן לעיני אורחי המלון.

מייק מתגבר על פחדו, מטפס על הצוק הגבוה וקופץ מגובה רב למים, קפיצה מושלמת למחיאות הכפיים של כל אנשי המלון. הוא חוזר למלון ומסיים בשיר "גוודלחרה" בספרדית.

## צוות השחקנים

| שם השחקן/ית | שם הדמות | הערות |
| --- | --- | --- |
| אלביס פרסלי | מייק וינדגרן |  |
| אורסולה אנדרס | מרגריטה דופין |  |
| פול לוקאס | מקסימיליאן דופין | שף במלון |
| אלסה קרדנס | דולורס גומס | לוחמת שוורים |
| לארי דומאסין | ראול | ילד |
| אלחנדרו ריי | מורנו | שחיין |
| טרי הופ | ג'ני | בת מיליונר |

## קישורים חיצוניים

* "עליצות באקפולקו", במסד הנתונים הקולנועיים IMDb (באנגלית)
* "עליצות באקפולקו", באתר נטפליקס
* "עליצות באקפולקו", באתר AllMovie (באנגלית)
* "עליצות באקפולקו", באתר Rotten Tomatoes (באנגלית)
* "עליצות באקפולקו", באתר אידיבי
* "עליצות באקפולקו", במסד הנתונים הקולנועיים KinoPoisk (ברוסית)
* קדימון לעליצות באקפולקו, באתר יוטיוב
* אלביס שר עליצות באקפולקו, באתר יוטיוב
* מרגריטה, באתר יוטיוב
* בוסה נובה בייבי, באתר יוטיוב
* סצנת הסיום, גוודלחרה בספרדית, באתר יוטיוב

## הערות שוליים
# קברט

**קברט** הוא מופע בידור הכולל קטעי קומדיה, זמרה, מחול, תיאטרון וריקודי עמוד.

הקברט מאופיין בעיקר על ידי חלל ההצגה – מסעדה או מועדון לילה עם במת הופעה כאשר הצופים יושבים סביב שולחנות (לעיתים תוך שתייה ואכילה). חלל ההצגה גם ייקרא "קברט". קטעי מופע הקברט נעים בין סאטירה פוליטית לבידור קל.

הדוגמה הברורה ביותר היא המחזמר מברודוויי שהפך לסרט בכיכובם של לייזה מינלי, מייקל יורק וג'ואל גריי – "קברט".
אך יש גם דוגמאות ישראליות כמו "את ואני והמלחמה הבאה" של חנוך לוין.

בגרמניה ובאוסטריה נפוצים מופעי קברט גרמני (מאוית: Kabarett), המאופיין בסאטירה פוליטית ובנטייה להומור קודר יותר מבשאר אירופה. בתקופה שבין מלחמות העולם היה הקברט הגרמני מזוהה עם ביקורת חברתית, בדרך כלל שמאלנית: רבים מהכותבים המפורסמים בתחום היו סוציאל-דמוקרטים או קומוניסטים, בהם ברטולט ברכט, קורט טוכולסקי, קורט וייל ויורה זויפר. היהודי האוסטרי גאורג קרייזלר היה אנרכיסט.

מקור המילה בצרפתית – סוג של קערית לקפה ששימשה בברים בהם נוסד הז'אנר.

## סוגים של קברט

ניתן לחלק את הקברט לעשר קטגוריות שונות. אולם, אלו הן קטגוריות מלאכותיות; מופעי קברט מכילים אלמנטים ממספר קטגוריות.

### ספרות סאטירית

שחקן הקברט משחק עם השפה, לעיתים פיוטי.

### ביקורתי-חברתי

שחקן הקברט מנתח נושאים חברתיים ופוליטיים בצורה עיקשת.

### סיפור

שחקן הקברט מספר סיפור מגוחך לעיתים, שטומן בתוכו מוסר השכל.

### מוזיקלי

שחקן הקברט משתמש במוזיקה, כגון שילוב של שתי מנגינות.

### שטותי

שחקן הקברט מספר סיפורים שטותיים ומשחק דמויות מטופשות.

### פיסי

שחקן הקברט מתמקד יותר בפעלולי אקרובטיקה ובשימוש באביזרים מאשר בטקסט.

### קומדיה בישיבה (Sit-down comedy)

קומדיה ששחקן הקברט מעביר בישיבה.

### קומדיה בעמידה (Stand-up comedy)

דומה לסגנון ה'סיפור'.

### Zap-cabaret

שחקן הקברט מחליף בין סוגי הקברט, הדמויות או השירים בקצב מהיר.

### קברט מותאם (Tailored cabaret)

סגנון זה מתאר מצב בו שחקן הקברט מופיע בפני ארגון ממשלתי, מוסד או חברה כלשהם, והוא בונה את המערכונים שלו בהתאם לקהל היעד של המקום בו הוא מופיע.

## קישורים חיצוניים

 מדיה וקבצים בנושא **קברט** בוויקישיתוף
* קברט, באתר אנציקלופדיה בריטניקה (באנגלית)

 ערך זה הוא קצרמר בנושא אמנות. אתם מוזמנים לתרום לוויקיפדיה ו**להרחיב אותו**.
# סיפורה של כריסטין ג'ורגנסן

סיפורה של כריסטין ג'ורגנסן
The Christine Jorgensen Story|  |
|
בימוי |
ארווין ראפר  |
|
הופק בידי |
אדוארד סמול |
|
תסריט |
רוברט א. קנט  |
|
שחקנים ראשיים |
ג'ון הנסן, ג'ואן תומקין, קווין רדקר |
|
מוזיקה |
פול סוטל  |
|
מדינה |
ארצות הברית  |
|
חברה מפיצה |
יונייטד ארטיסטס |
|
הקרנת בכורה |
1970 |
|
משך הקרנה |
98 דקות |
|
שפת הסרט |
אנגלית |
|
סוגה |
סרט להט"בי  |
|
תקציב |
כמיליון דולר |
| **דף הסרט ב־IMDb** |
|   |

**סיפורה של כריסטין ג'ורגנסן** (באנגלית, "The Christine Jorgensen Story") הוא סרט ביוגרפי-עלילתי המבוסס על חייה של האישה הטרנסקסואלית הראשונה שהתפרסמה בארצות הברית, כריסטין ג'ורגנסן. למרות שקווי העלילה הכלליים של הסרט נאמנים למציאות, ישנן בסרט סצנות בדויות למען ההמשכיות של הסרט. הסרט, בבימויו של אירווינג ראפר, התבסס על האוטוביוגרפיה של כריסטין ג'ורגנסן.

## הפקה

הסרט הוצע להפקה לראשונה ב-1960. המפיק, אדוארד סמול, קנה את הזכויות לסרט ב-1968. ג'ורגנסן טענה יותר מאוחר שעל פי החוזה היא הייתה זכאית ל-10% מההכנסות ברוטו, ול-3.5% מהתקציב.

"כל מלכות הדראג שבעולם טסו להוליווד בטענה שהן-הן כריסטין", סיפרה ג'ורגנסן. השחקן ג'ון הנסן גילם את ג'ורגנסן בסרט. הבמאי, אירווינג ראפר, אמר שסמול בחר בו לביים את הסרט כי הסרט דרש רגישות מוגברת.

## עלייה לאקרנים

הסרט היה אחד משני סרטים על דמויות טרנסג'נדריות שיצאו ב-1970. השני היה מיירה ברקינרידג', המבוסס על ספרו של גור וידאל. הביקורות היו מעורבות,, אך בסך הכל הסרט היה רווחי.
ב-1977 ניסתה ג'ורגנסן ללא הצלחה להוציא צו מניעת הפצה נגד יורשיו של סמול, בטענה שהוא נטל לעצמו $100,000 השייכים לה. ג'ורגנסן גם הייתה מודאגת שהסרט יופץ כ-"B Movie". במרוצת הזמן, הסרט נהיה לסרט קאלט בחוגים קווירים.

## צוות השחקנים

* ג'ון הנסן - ג'ורג'/כריסטין ג'ורגנסן
* ג'ואן תומקינס - הדודה ת'ורה
* קווין רדקר - טום קרופורד
* ג'ון היימס - ג'ורג' ג'ורגנסן האב
* אלן קלארק - פלורנס ג'ורגנסן
* רוד מקארי - ג'ס וורנר
* וויל קולובה - פרופסור אסטברוק
* אוסקר ברגי - דר' ויקטור דלמן

## קישורים חיצוניים

* "סיפורה של כריסטין ג'ורגנסן", במסד הנתונים הקולנועיים IMDb (באנגלית)
* "סיפורה של כריסטין ג'ורגנסן", באתר AllMovie (באנגלית)
* "סיפורה של כריסטין ג'ורגנסן", באתר Rotten Tomatoes (באנגלית)
* "סיפורה של כריסטין ג'ורגנסן", במסד הנתונים הקולנועיים KinoPoisk (ברוסית)

## הערות שוליים
# זה רק כסף

זה רק כסף
Double Dynamite| כרזת הסרט |
| כרזת הסרט |
|
בימוי |
אירווינג קאמינגס |
|
הופק בידי |
ארווין אלן, אירווין קאמינגס הבן |
|
תסריט |
לאו רוסטן, מל שבלסון |
|
עריכה |
הארי מארקר |
|
שחקנים ראשיים |
גראוצ'ו מרקס, פרנק סינטרה, ג'יין ראסל |
|
מוזיקה |
קונסטנסטין בקליניקוף |
|
צילום |
רוברט ד'גראס |
|
מדינה |
ארצות הברית  |
|
חברת הפקה |
RKO  |
|
חברה מפיצה |
RKO |
|
שיטת הפצה |
וידאו על פי דרישה  |
|
הקרנת בכורה |
25 בדצמבר 1951 |
|
משך הקרנה |
80 דקות |
|
שפת הסרט |
אנגלית |
|
סוגה |
קומדיה רומנטית, סרט מוזיקלי  |
|
מקום התרחשות |
קליפורניה  |
| **דף הסרט ב־IMDb** |
|   |

**זה רק כסף** הוא סרט קומדיה מוזיקלית שהופק בידי אולפני RKO. הסרט בוים על ידי אירווינג קאמינגס והופק בידי ארווין אלן ובנו של הבמאי, אירווינג קאמינגס הבן. הסרט מבוסס על תסריט מאת לאו רוסטן ובמקור נקרא, "It's Only Money", הסרט צולם עוד בשנת 1948, אך לא יצא אל האקרנים אלא שלוש שנים אחר כך בשנת 1951, אז גם שונה שמו ל"Double Dynamite".

## עלילה

ג'וני דלטון (פרנק סינטרה) ומילדרד גודהאג (ג'יין ראסל) הם שני כספרים העובדים בבנק, במהלך עבודתם המשותפת השניים התאהבו ועתה הם רוצים להתחתן. אף אחד מבין השניים אינו מרוויח הרבה כסף, וג'וני אינו מעוניין לקבוע תאריך עד שיהיו לו חסכונות בבנק. אמיל קק (גראוצ'ו מרקס), חברו של ג'וני וממלצר בדיינר למחייתו, מציע את האפשרות "למצוא" את הכסף החסר להם בבנק בו הם עובדים, אך ג'וני מסרב ומעדיף להישאר בדרך הישר.

העלילה מתפתחת כאשר ג'וני מצליח להציל ספסר הימורים במרוצי סוסים בשם "הוט הורס" האריס (נסטור פאיבה), שהוכה ברחוב צדדי בידי כמה מהמרים מופסדים. ג'וני שהפריד בין הניצים מגלה כי הספסר אסיר התודה הימר בשמו על סוס באחד ממרוצי הסוסים, ולפתע ג'וני מוצא את עצמו עם 60,000$ מכספי הזכייה. אך לפני שג'וני ומילדרד יכולים ליהנות מהזכייה המפתיעה ולממש את רצונם להתחתן, מתגלה מעילה בבנק בסכום של 70,000$ וג'וני הופך לחשוד העיקרי בפרשה.

## שחקנים

* גראוצ'ו מרקס - אמיל קק
* ג'יין ראסל - מילדרד גודהאג
* פרנק סינטרה - ג'וני דלטון

## קישורים חיצוניים

* "זה רק כסף", במסד הנתונים הקולנועיים IMDb (באנגלית)
* "זה רק כסף", באתר נטפליקס
* "זה רק כסף", באתר AllMovie (באנגלית)
* "זה רק כסף", באתר Rotten Tomatoes (באנגלית)
* "זה רק כסף", במסד הנתונים הקולנועיים KinoPoisk (ברוסית)
* זה רק כסף הביקורת על הסרט בעיתון ניו יורק טיימס
* זה רק כסף במסד הנתונים TCM
# הספקטייטור

הספקטייטור
The Spectator| סמליל הספקטייטור |
|
מדינה |
הממלכה המאוחדת |
|
מערכת |
לונדון  |
|
תקופת הפעילות |
1828–הווה (כ־198 שנים)  |
|
תוכן |
|
סוגה |
פוליטיקה, תרבות, אקטואליה |
|
שפה |
אנגלית  |
|
ISSN |
0038-6952 |
|
בעלי תפקידים |
|
מו"ל |
Press Holdings |
|
מייסד |
רוברט סטיבן רינטול |
|
בעלים |
דייוויד ופרדריק ברקלי |
|
עורך |
פרייזר נלסון |
|
שידור והפצה |
|
תדירות |
שבועית |
|
תפוצה |
82,585 (נכון לדצמבר 2016) |
| www.spectator.co.uk |
|   |

**הספקטייטור** (באנגלית: **The Spectator*) הוא מגזין בריטי שבועי שעוסק בפוליטיקה, בתרבות ובאקטואליה. המגזין יצא לאור לראשונה ביולי 1828, מה שהופך אותו למגזין הכי ותיק בעולם שעדיין יוצא לאור. הוא נמצא בבעלות דייוויד ופרדריק ברקלי, המחזיקים גם בדיילי טלגרף באמצעות Press Holdings. השקפת העריכה שלו תומכת בדרך כלל במפלגה השמרנית, אם כי יש לו כמה תורמים קבועים שאינם מתאימים להגדרה זו, ובהם פרנק פילד, רוד לידל ומרטין ברייט. במגזין יש גם סקירות של ספרים ושל מוזיקה ואופרה וכן ביקורות קולנוע וטלוויזיה.

תפקיד העריכה בספקטייטור היה לעיתים קרובות שלב בדרך למינוי חשוב במפלגה השמרנית בממלכה המאוחדת. בעורכי המגזין לשעבר אפשר למנות את בוריס ג'ונסון (1999–2005) וחברי קבינט אחרים לשעבר כמו איאן מקלאוד, איאן גילמור ונייג'ל לוסון.

בשלהי 2008 הושק הספקטייטור אוסטרליה. הוא כולל 12 עמודים של "תוכן אוסטרלי ייחודי" (כולל דף מערכת נפרד) נוסף על התוכן המלא של המהדורה הבריטית. מספר הקוראים של הספקטייטור אוסטרליה נחשף באמצעות תיק בבית משפט והוא עומד על 3,000.

בתחילת 2018 הושק הספקטייטור ארצות הברית כאתר אינטרנט.

## קישורים חיצוניים

 מדיה וקבצים בנושא **הספקטייטור** בוויקישיתוף

* אתר האינטרנט הרשמי של הספקטייטור (באנגלית)

* הספקטייטור, ברשת החברתית פייסבוק
* הספקטייטור, ברשת החברתית X (טוויטר)
* הספקטייטור, ברשת החברתית אינסטגרם
* הספקטייטור, ברשת החברתית טיקטוק
* הספקטייטור, ברשת החברתית LinkedIn
* הספקטייטור, סרטונים בערוץ היוטיוב

## הערות שוליים
# ג'ף באנה

ג'ף באנה
Jeff Baena|  |
| באנה, 2017 |
|
לידה |
29 ביוני 1977 מיאמי, ארצות הברית  |
|
התאבד |
3 בינואר 2025 (בגיל 47) לוס אנג'לס, ארצות הברית  |
|
שם לידה | Jeffrey Lance Baena  |
|
מדינה |
ארצות הברית  |
|
השכלה | * בית הספר לאמנויות על שם טיש (1999)
* Miami Killian High School
 |
|
בת זוג |
אוברי פלזה |
| **פרופיל ב-IMDb** |
|   |

**ג'פרי באנה** (באנגלית: **Jeffrey Baena**;‏ 29 ביוני 1977 – 3 בינואר 2025) היה תסריטאי ובמאי קולנוע יהודי-אמריקאי.

## ביוגרפיה

### חיים מוקדמים

ג'פרי באנה נולד ב-29 ביוני 1977, וגדל במשפחה יהודית חילונית בעיר מיאמי שבפלורידה. בהמשך סיים תואר תואר שני בלימודי קולנוע מבית הספר לאמנויות על שם טיש באוניברסיטת ניו יורק.

לאחר שסיים את לימודיו עבר ללוס אנג'לס על מנת להתחיל להתמקד בקריירת בימוי.

### קריירה

באנה החל את הקריירה בתעשיית הקולנוע כעוזר מפיק של הקולנוען רוברט זמקיס, ובמסגרת זו לקח חלק בפיתוח הסרטים "האמת שמתחת לפני השטח" ו"להתחיל מחדש" (שניהם יצאו לאקרנים בשנת 2000). בהמשך עבד כעוזר עורך של הכותב-במאי דייוויד או. ראסל. במהלך התקופה בה עבד עם ראסל באנה נפצע באחת מעיניו בתאונת דרכים קלה. על מנת לעודד אותו ולסייע לו להעביר את הזמן בעת שהוא החלים, ראסל החל לעשות איתו סיעור מוחות לתסריטים פוטנציאלים, והדבר הוביל לבסוף להפקתם של ארבעה תסריטים, כולל "I Heart Huckabees", אשר יצא לאקרנים בשנת 2004 ואותו ביים ראסל, ו"פגוש את הפוקרס" שאותו ביים ג'יי רואץ' (אשר גם יצא לאקרנים ב-2004).

סרט הדרמה הקומי "Joshy" היה אמור להיות סרט הבכורה של באנה כבמאי, אף על פי כן, הפרויקט התעכב לבסוף משום שהשחקן אדם פאלי אשר היה צריך לככב בסרט נאלץ לדחות את השתתפותו בסרט מסיבות אישיות. בעקבות כך באנה החל להתמקד בהפקת קומדיית הזומבים "Life After Beth" שהתבסס על תסריט אותו הוא החל לכתוב בשנת 2003. הקרנת הבכורה של הסרט, בו כיכבה השחקנית אוברי פלאזה, התקיימה בפסטיבל סאנדנס 2014, והוא היה לבסוף סרט הבכורה של באנה כבמאי.

בהמשך באנה חזר לעבוד על בימוי הסרט "Joshy" והקרנת הבכורה שלו התקיימה לבסוף בשנת 2016 בפסטיבל הסרטים סאנדנס. הסרט הבא אותו הוא ביים היה סרט הקומדיה השחורה "The Little Hours" אשר בו כיכבו אליסון ברי, דייב פרנקו, קייט מיקוצ'י, אוברי פלאזה, ג'ון סי. ריילי ומולי שאנון ואשר הקרנת הבכורה שלו התקיימה בשנת 2017. הוא ביים בהמשך שני סרטים נוספים בכיכובה של אליסון ברי - "דוהרת" שיצא לאקרנים ב-2020 ו-"Spin Me Round" שיצא לאקרנים ב-2022.

### חיים אישיים

משנת 2011 באנה היה בזוגיות עם השחקנית האמריקאית אוברי פלזה. הם התחתנו בשנת 2021 בטקס קטן בחצר האחורית של ביתם, במלאת כעשור לתחילת הקשר הזוגי שלהם.

### פטירתו

ב-3 בינואר 2025 עוזרו מצא את גופתו של באנה בביתו שבלוס אנג'לס. פטירתו בטרם עת של באנה נקבעה בהמשך בזירה, בעת שהיה בן 47, כשסיבת הפטירה שדווחה לתקשורת הייתה התאבדות בתלייה.

## פילמוגרפיה חלקית

### סרטים

| שנה | שם הסרט | במאי | תסריטאי | מפיק |
| --- | --- | --- | --- | --- |
| 2004 | I Heart Huckabees  | לא | כן | לא |
| 2014 | Life After Beth  | כן | כן | לא |
| 2016 | Joshy  | כן | כן | לא |
| 2017 | The Little Hours  | כן | כן | לא |
| 2020 | דוהרת | כן | כן | כן |
| 2022 | Spin Me Round  | כן | כן | כן |

### טלוויזיה

| שנה | שם התוכנית | במאי | תסריטאי | מפיק |
| --- | --- | --- | --- | --- |
| 2021 | Cinema Toast | כן | כן | כן |

## קישורים חיצוניים

 מדיה וקבצים בנושא **ג'ף באנה** בוויקישיתוף

* ג'ף באנה, במסד הנתונים הקולנועיים IMDb (באנגלית)
* ג'ף באנה, באתר Rotten Tomatoes (באנגלית)

## הערות שוליים